Drum

Drumul este o cale de comunicație terestră, alcătuită dintr-o bandă îngustă și continuă de teren bătătorit, pietruit, pavat sau asfaltat.

Istoric 
Primele cărări bătătorite au fost cele făcute de animalele care migrau. Aproximativ în anii 10000 î.Hr. aceste poteci aspre au fost folosite și de vânătorii nomanzi care urmăreau aceste turme.

Pavaje ale străzilor au fost găsite la primele așezări umane în jurul anilor 4000 î.Hr. 

În antichitate egiptenii au construit un drum pavat care să îi ajute să transporte materialele de construcții pentru Marile Piramide - aproximativ în 3000 î.Hr.

În China antică s-a construit un sistem de drumuri vast, având în componență unele drumuri pavate; acestea s-au construit începând din anii 1100 î.Hr. În anii 20 d.Hr. rețeaua de drumuri a chinezilor avea până la 40.000 km. 

Sistemul de drumuri al incașilor era format din drumuri făcute pentru curierat. Maiașii și aztecii au avut o rețea măreață de drumuri pavate în Mexic, încă înainte ca europenii să descopere Lumea Nouă.

În antichitate transportul pe râuri a fost mult mai ușor și rapid decât cel pe drumuri, având în vedere costul construcției drumurilor și diferențele la capacitatea de a căra între căruțe și bărci. Un hibrid al transportului pe drumuri și al celui pe bărci a fost barca trasă de cai, în care calul urma o potecă pe malul râului.

Din 300 î.Hr., Imperiul Roman a început construcția de drumuri din piatră, făcând drumuri romane în toată Europa și Africa de Nord, pentru a-și susține campaniile militare. 

Construcția și întreținerea drumurilor în Marea Britanie a fost tradițional făcută de parohiile locale. Starea proastă a drumurilor a dus la formarea primului trust care să construiască drumuri 'Turnpike Trusts' în 1706. În cele din urmă în Marea Britanie au ajuns să existe aproximativ 1.100 trusturi și aproximativ 38.000 km de drumuri făcute după metode inginerești ale acestora. 

Personalități remarcabile ale perioadei au fost inginerul francez Pierre Marie Jérôme Trésaguet (1716-1796) în Franța și John Loudon McAdam (1756-1836) în Anglia.

În timpul Revoluției Industriale, calea ferată s-a dezvoltat ca o soluție la problemele drumurilor. În loc să se încerce construirea unei suprafețe de rulare puternice deasupra întregului drum, căruțele au fost modificate așa ca să meargă fie pe șine, fie pe făgașe care puteau fi făcute din materiale mai rezistente.

Astăzi drumurile sunt aproape exclusiv făcute să permită circulația automobilelor și altor mijloace de transport cu roți. În majoritatea țărilor transportul mărfurilor pe drumuri este cel mai des folosit. De asemenea, în majoritatea țărilor dezvoltate, drumurile sunt împărțite în benzi paralele pentru a asigura un trafic intens, liniștit și sigur.

Condusul pe stânga sau pe dreapta 

Deplasarea persoanelor sau a mijloacelor de transport pe partea dreaptă sau stângă a căii de comunicație depinde de țară. În țări unde se conduce pe dreapta semnele de circulație sunt în majoritatea cazurilor pe partea dreaptă a drumului, în sensurile giratorii vehicolele merg în direcția opusă ceasului, și pietonii care sunt pe trecere de pietoni pe un drum cu două sensuri de mers ar trebui să se uite mai întâi în partea stângă. În țările unde traficul este pe stânga se aplică opusul acestora.

Fluxul traficului și proiectarea drumurilor în ambele cazuri sunt imagini în oglindă una celeilalte.

Proiectarea 

Proiectarea drumurilor constă din două aspecte tehnice:
 proiectarea geometrică a drumului
 proiectarea suprastructurii acestuia Vezi și: șosea
Înafară de acestea doua componente tehnice ale proiectării, mai sunt cele de mediu, cele de planificare și cele juridice foarte importante

Clasificarea drumurilor în România

După proprietarul lor 
Drumurile se pot clasifica în drumuri publice sau drumuri private.

Drumurile publice 
Acestea sunt drumuri naționale, drumuri județene, drumuri comunale, străzi urbane (4 nivele) și străzi rurale (2 nivele). 

Drumurile publice în România sunt clasificate în ordinea importanței și traficului în urmatoarea ordine:
 Autostradă ( pl. autostrăzi) - culoare: verde; prescurtare: A urmată de un număr
 Drumuri rapide (sau drum expres) - culoare: roșie; prescurtare: DN urmată de unul sau doua numere opțional și litere
 Drum național (pl. drumuri naționale) - culoare: roșie; prescurtare: DN urmată de unu sau doua numere opțional și litere
 Drum județean (pl. drumuri județene) - culoare: albastră; prescurtare: DJ urmată de trei numere opțional și litere; numere unice pentru fiecare județ
 Drum comunal (pl. drumuri comunale) - culoare: galbenă; prescurtare: DC urmată de un număr opțional și litere; număr unic pentru fiecare județ

Drumurile private 
Private (sau de exploatare) sunt drumuri agricole, forestiere, miniere, etc.

Dupa suprafața de rulare 
 Drumuri de pământ (amenajate sau neamenajate)
 Drumuri de pământ ameliorat
 Drumuri pietruite
 Drumuri cu îmbracăminți semipermanenete
 Drumuri cu îmbracăminți permanente.

Drumuri urbane după categorie (cf. STAS 10144)

Legături externe 
 
 Cele mai bune drumuri pentru șofat din lume , 2 noiembrie 2010, Descoperă - Travel
 Cele mai periculoase trasee rutiere din lume , 14 iulie 2010, Descoperă - Travel
 GALERIE FOTO Cele mai periculoase șosele din lume , 25 iunie 2013, GQ
 O priveliște înspăimântătoare: cel mai periculos traseu de drumeție din lume (GALERIE FOTO), 8 ianuarie 2014, Descoperă - sursa
 TOP 15 Cele mai frumoase drumuri din lume | GALERIE FOTO, 11 martie 2014, Silvana Chiujdea, Evenimentul zilei - FOTO 
 STAS 10144 Strazi Trotuare, Alei de Pietoni Si Piste de Ciclisti. Prescriptii Proiectare, sursa

 
Străzi